282 
nagyságú lapokat alkot, melyeknek egyik vége a Gránitban van, míg 
a másik vagy szabadon, vagy valamely Kvarczjegeczben végződik. 
Több kisebb darab egészen van benőve a Ivvarczba, miből következ¬ 
tethetni, hogy a Kvarcz későbben jegeczedett ki ezen kasadékban, mint 
a Vascsillám. Mind a bezárt mind a szabadon fekvő példányokon alig 
lehet az átváltozás nyomát észlelni. 
III. A Gránátfalban található Csillámpala petrografiai alkotása. 
Ezen pala csillámja majdnem kizárólag Biotit, mely különböző 
nagyságú, de ritkán szabályos kerületű. A Biotitrétegek között Kvarcz 
is képződött ki, mely 1 mm—lem. vastag ereket, máskor megint 
különböző nagyságú fészkeket alkot. A néha gömbölyded felületű, de 
leggyakrabban többé-kevésbbé tökéletes deltoidhuszonnégyesekben, 
vagy annak a rliomb tizenkettőssel való combinátiójában mutatkozó, 
vérveres — barnaveres Gránátok a Csillámpalába és Gneiszba mint¬ 
egy bevannak fektetve és vele rendesen nincsenek összenőve, miért is 
igen könnyen kivehetők. Némely esetben azonban azt tapasztalhatni, 
hogy a Csillám átmegyen a Gránátba és vele igen szorosan összefügg; 
ilyenkor a csillám redős külseje a jegecz felületén is folytatódik. Némely 
Gránát belsejében Csillámlemezkéket, másban megint Kvarczdarabkákat 
zárvány gyanánt találhatni; sokszor a zárványok nincsenek teljesen a 
Gránát anyaga által körülzárva, néha azonban egy többé-kevésbbé vas¬ 
tag réteg elválasztja őket a környezettől. 
Mind a Csillámpala, mind a Gneisz a górcső alatt vizsgálva igen 
sajátságos tüneményt mutat; mind a kettőnek az elegyrészei igen szá¬ 
mos Apátit-tűkkel vannak átjárva és némely Csillámpala Kvarczában az 
igen hosszú és keskeny Apatit-tűk oly tömérdek mennyiségben mutat¬ 
koznak, hogy a tulajdonképi ásvány mennyisége háttérbe szorul; elhelyez¬ 
kedésűk nem valami szabályos, egyes csoportok azonban bizonyos 
irányban szoktak megnyúlni. Igen gyakran láthatni, hogy két tűpárnát 
végei egymásba hatolnak, vagy egymáson keresztül mennek. A Csillám¬ 
ban aránylag ritkábbak ezen zárványok, de a helyett gyakoribb a 
Magnetit. 
